|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6179 Αθήνα, 25/02/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει τις πρόσφατες απολύσεις δεκάδων συναδέλφων μας, στις οποίες έχει προχωρήσει η SKYSERV στο αεροδρόμιο της Αθήνας. Εδώ και δύο μήνες περίπου η εταιρεία «SWISSPORT AVIAREPS HELLAS S.A.» εξαγόρασε την εταιρεία «SKYSERV ΑΝΩΝΥΜΟΣ ΕΤΑΙΡΕΙΑ ΕΠΙΓΕΙΑΣ ΕΞΥΠΗΡΕΤΗΣΗΣ ΑΕΡΟΣΚΑΦΩΝ», πρώην OLYMPIC HANDLING του ομίλου MIG του κου Βγενόπουλου.

Η νέα διοίκηση της εταιρείας **από τη πρώτη στιγμή** έδειξε τα «δόντια» της στους εργαζομένους της, **απολύοντας από τις πρώτες μέρες 30** περίπου από τους 1200 σε όλη την Ελλάδα, όπου έχει παρουσία η SKYSERV.

Σαν να μην έφτανε αυτό, η διοίκηση της SKYSERV εκμεταλλευόμενη την τις δυνατότητες που της δίνουν οι μνημονιακοί νόμοι και γενικότερα την τραγική κατάσταση που επικρατεί στις εργασιακές σχέσεις, προχωράει σταδιακά και με εκβιασμούς **σε μεγάλες μειώσεις μισθών** στο προσωπικό.

Καταγγέλλουμε με τον πιο κατηγορηματικό τρόπο τις ενέργειες της διοίκησης της SKYSERV. Την καλούμε:

* Να πάρει τώρα πίσω όλες τις απολύσεις.
* Να σταματήσει τώρα κάθε ενέργεια για νέες απολύσεις.
* Να σταματήσει τώρα τις μειώσεις μισθών.

Δηλώνουμε απερίφραστα ότι το Εργατικό Κέντρο Αθήνας θα σταθεί με κάθε τρόπο στο πλευρό των συναδέλφων.

Καλούμε τους συναδέλφους στη SKYSERV να οργανωθούν και να αντιπαλέψουν αγωνιστικά και συλλογικά τη χειροτέρευση των εργασιακών τους δικαιωμάτων.

**Το Δ.Σ.**